அநீதியான அரசியல்வாதிகளுக்கு ராஜபக்ஸ அரசாங்க ஆட்சிக் காலத்தில் எவ்வித மன்னிப்பும் வழங்கப்படாது என பாராளுமன்ற உறுப்பினர் பிரசன்ன ரணதுங்க தெரிவித்துள்ளார். பொய் குற்றச்சாட்டுக்களை சுமத்தி அநீதியாக செயற்பட்டு வரும் தற்போதைய அரசாங்கத்தின் அரசியல்வாதிகள் மற்றும் அவர்களுக்கு உதவும் அதிகாரிகளுக்கு மஹிந்த ராஜபக்ஸ தலைமையில் உருவாக்கப்பட உள்ள அரசாங்கம் கடுமையான தண்டனை விதிக்கும் என அவர் எச்சரிக்கை விடுத்துள்ளார்.